Ravispaahotell Tervis

**Ravispaahotell Tervis** (endine **Sanatoorium Tervis**) on tervisekeskus Pärnus aadressil Seedri tänav 6. Tänapäeval haldab ravispaahotelli AS Sanatoorium Tervis.
 

## Ajalugu

Sanatooriumi ehitusprojekt valmis 1967. Sanatooriumi projekteeris EKE Vabariikliku Nõukogu Projekteerimise Büroo Tallinna osakond eesotsas arhitektide Kaljo Vanaselja, Ell Väärtnõu ja Taevo Gansiga (sisearhitekt). Sanatoorium valmis 1971. Sanatooriumi on hiljem ümber ehitatud ja sellele on tehtud juurdeehitusi.

1971. aastal valmis sanatoorium, mis spetsialiseerus perifeerse närvisüsteemi ning luu- ja liigeshaiguste ravile. 1988. aastal lisandus vereringeelundite haiguste ravi. Lisaks sanatooriumis pakutavatele ravivõimalustele tehakse ülejäänud vajalikud uuringud ning eriarstidelt pakutakse konsultatsioonid Pärnu ülekuurordiliste ravi-diagnostiliste asutuste alusel. 

1970. ja 1980. aastatel viibis Tervises aasta jooksul ravil ja puhkamas keskmiselt 1800–2000 inimest. 1971. aastal olid Tervises ravil esimesed patsiendid Soomest ning 1974. aastal ka Rootsist. 1988. aastal saabus ravile esimene grupp Soomest, kokku viibis sel aastal Tervises 59 välismaalast. 1989. aastal oli aga Tervises ravil ja puhkusel juba 184 välismaalast Soomest, Saksa DV-st, Tšehhoslovakkiast, Ungarist ja Rootsist.

1980. aastate olulisimaks ülesandeks kujunes Tervise täieliku ravi-diagnostikabaasi väljaehitamine ja töölerakendamine. 1985. aasta juunis avas uksed Tervise polikliinik koos hambaravi-, arsti-, laboratooriumi-, röntgeni-, funktsionaaldiagnostika ja paljude ravikabinettidega ning detsembris spordikompleks siseujula ja võimlaga. 1988. aastal nurgakivi saanud ravikompleks valmis alles 1992. aasta detsembris. 

1992. aastal sai osaühingust Tervis aktsiaselts. Peamiselt Soomest pärit välisklientide osakaal kasvas 1990. aastate lõpuks veelgi, moodustades aastas ligi 14 000 Tervises majutunutest 80–85%. Välismaalased viibisid Tervises ravil ja puhkusel keskmiselt 5–6 päeva, eestimaalased eelistasid järjest enam aga 2–3-päevaseid nädalavahetuse pakette. 

1992. aasta detsembris asutati põllumajandustöötajate sanatooriumi Tervis põhjal AS Sanatoorium Tervis. Sama aasta detsembris avati ka kaua oodatud vesi-mudaravila – Tervise oma ravibaas oli viimaks valmis. 1990. aastate lõpus tutvustas Tervis end kui „Laia haigusteprofiili jaoks ettenähtud kaasaegsel tasemel renoveeritud ennetus- ja taastusravi asutus“. 

Külastajate arvu kiire kasv jätkus ka 2000. aastatel. Majutus- ja ravibaasi laienemist tulenevalt tõusis Tervises majutatud külastajate arv 18 000 – 19 000 külastajalt 2001. aastal ligi 30 000 külastajani 2006. aastal. Neist ligi 74% olid välismaalased, sh 65% Soomest, 24% Rootsist ja 8% Norrast. 2015. aastal võttis Tervis vastu üle 35 000 ravikliendi ja puhkaja, neist 63% olid pärit välismaalt.

1990. ja 2000. aastatel said palatitega magalatest ajapikku hotellitubadega majutusasutused, patsientidest ja ravialustest kliendid ja ravituristid.

1970. aastad olid Tervisele katsumusterohked kujunemisaastad: töötati sisse uus maja ja töötajate kollektiiv, projekteeriti täielikult ravibaas ning ehituse ettevalmistuspandi nurgakivid. 1980. aastaid iseloomustas eelkõige Tervise uusehitus ja rekonstrueerimine, mis võimaldasid suurendada voodikohtade arvu 300ni, rakendada tänapäeva meditsiininõuetele vastava ravibaasi, spordikompleksi ning välja ehitada kogu infrastruktuuri. Lisaks korrastada kogu Tervise territoorium.

Tervis on Eesti Spaa Liidu asutajaliige ning on vedanud paljusid ühisprojekte teiste Eesti (ravi)spaade ja terviseturismi valdkonna asjaosalistega.

Põhitegevuste arendamise kõrval on oluliseks arengusuunaks kujunenud ka energiatõhus majapidamine. Taastuva energia kasutamise eesmärgil alustati 2015. aastal päikesepargi ehk päikeseenergial töötava elektrijaama rajamist. 
## Tänapäev
Kolme tärniga Tervis Ravispaahotell, mis kuulub Tervis Spaa Gruppi, pakub kuurortravi ja spaalõõgastust. Ettevõtte eesmärk on olla tuntud ja tunnustatud spaatraditsioonide edasikandja ning eelistatuim puhkuse sihtkoht Eestis.

Praegu on hotellis 264 numbrituba. Valikus on allergiavabad standard- ja *superior*-toad, peretoad, invatoad ning sviidid. Lisaks on hotellil enda kauplus.

Hotellis asub *lobby-*baar, restoran Kuu, Muuli baar ja Purje raamatukohvik.

## Hotell
Tervis ravispaahotelllil on kokku seitse maja, mida ühendab osal koridoridel klaasist tunnel. 

1. Majas, mis on tumehall, asub hotelli vastuvõtt, *lobby*-baar, restoran Kuu, hommiku-, lõuna- ja õhtusöögi-*buffet* ning 2.–3. korrusel asuvad hotellitoad.

2. Majas, mis lilla tooniga, asuvad 1.–4. korrusel hotellitoad ning 5. korrusel Muuli baar.

3. Majas, mis on punast värvi, asuvad hotellitoad 2.–6. korrusel, lisaks on seal 6. korrusel Purje raamatukohvik ning seminariruum.

4. Majal on sauna- ja veekeskus, mis on majaplaanil tähistatud helesinise värviga. Lisaks on seal jõusaal.

5. Kollasega tähistatud on kultuurikeskus, kus saab sisustada enda õhtut mõne kontserdiga.

6. Tumesinisega tähistatud hoone on ravi- ja spaamaja, kus asuvad spaa vastuvõtt ning arstikabinetid.

7. Vesi-mudaravila on kõige lõpus beežika tooniga. 
## Viited

## Välislingid
*Sanatooriumi koduleht
*Sanatooriumist Kultuurimälestiste riiklikus registris (XX sajandi arhitektuur)